18-jarige vas oor man se moord | Maroela Media
“Die tiener het glo die man Saterdagaand in dieselfde gebied met ŉ mes aangeval,” het ao Daniel Mavimbela, woordvoerder van die polisie, gesê. “Die soektog na die tiener het direk nadat die voorval aangemeld is, begin. Polisiebeamptes het hom omstreeks 02:30 by sy ouerhuis opgespoor toe die span vir die derde keer daar opgedaag het.”
Na bewering het die verdagte ingegryp toe die oorledene en die verdagte se vriend begin baklei het. Hy het ŉ skerp voorwerp te voorskyn gebring en die slagoffer in die bolyf gesteek. “Die man is met sy aankoms by die plaaslike brandweerstasie dood verklaar,” het Mavimbela bygevoeg.
Die tiener staan tereg op aanklag van moord. Hy sal na verwagting binnekort in die Randburg-landdroshof verskyn.
Waarom is ons Suid-Afrikaners so moord-behep? Kan hulle niks op ‘n beleefde manier oplos nie? Boplaas SA se beste produsent – DieHoorn
Boplaas SA se beste produsent
Daniel Nel van Boplaas Familie Wingerde met die toekennings wat die wynplaas Vrydagaand ontvang het toe dit by die 2019 Michelangelo International Wine & Spirits Awards as Suid-Afrika se beste produsent aangewys is.
BOPLAAS FAMILIE WINGERDE in Calitzdorp is Vrydagaand by die 2019 Michelangelo International Wine & Spirits Awards aangewys as Suid-Afrika se beste produsent en daarvoor met die Bidvest Bank Topprodusent-toekenning bekroon.
Dié kompetisie, tans die grootste van sy soort in Afrika, het vanjaar meer as 2 000 inskrywings getrek.
Die Boplaas Cape Vintage Reserve Port 2009 is voorts met die Multi Color Corporation Grand Prix-toekenning be­kroon vir die desert­wyn met die hoog­ste punte in die kompetisie.
Twee ander Boplaas-wyne, die Boplaas Heritage White Muscadel 2014 en die Boplaas Cape Vintage Reserve Port 2017, het elk ’n platinum medalje gewen. Slegs 13 platinum medaljes is toegeken,
Boplaas het voorts dubbelgoud gewen vir sy Boplaas Cape Vintage 2017, en vier goue medaljes vir die Boplaas Ring of Rocks 2016, Boplaas Touriga Nacional 2017, Boplaas Cape Tawny Reserve 1995 en die Boplaas Single Grain Whisky.
“Ons is baie trots daarop om aan­gewys te word as Suid-Afrika se beste produsent en ook op al die ander toekennings,” het Boplaas se eienaar en keldermeester Carel Nel die week gesê. Volgens Nel is dit waarskynlik die grootste prestasie wat dié topkelder nog behaal het.
Die inskrywings is beoordeel deur 24 internasionale en ses Suid-Afri­kaanse kenners. Volgens Lorraine Im­melman, uitvoerende hoof van die Michelangelo-toekennings, was die beoordelaars dit eens dat Suid-Afrika tans die beste wyne in die geskiedenis maak en dat die gehalte van die inskrywings die hoogste ooit was.
Platinum vir De Krans
De Krans Wyne van Calitzdorp se gehalte-wyne is ook by die toekenningsaand beloon toe die kelder se 2019 Muscat de Frontignan een van die 13 platinum-toekennings ontvang het. Om die prestigeryke platinum-toekenning te ontvang moes ’n wyn deur die beoordelaars beskou word as wêreldklas gehalte en ’n minimum van 96 uit 100 punte behaal.
• Nog presteerders was Grundheim Wyne van Oudts­hoorn se RUMkat Rum en Naakte Naartjie Gin en drie wyne van die Calitzdorp Kelder wat met goue medaljes bekroon is.
Onmin oor groot planne met Calitzdorp Spa en De Hoek
Deur Liesel le Roux PLANNE van die Tuinroete Distriksmunisipaliteit om die Calitzdorp Spa en die De Hoek Bergoord aan...
Oud-Struisie laat SA se vlag in Swede wapper
Deur Higgo Jacobs DIE gholfspeler Erik van Rooyen (29), oud-leerder van die Hoërskool Oudtshoorn, het Saterdag Suid-Afri­kaners trots gemaak...
‘Mense en honde jag wilde diere hier’
Deur Liesel le Roux PARTYKEER voel dit vir hom of hy die enigste een is wat omgee oor die wilde...
Stappe om leerders veilig te hou
Deur Liesel le Roux Verskeie stappe word geneem om die veiligheid van die leerders van Dysseldorp Sekondêr te verseker...
Luigi April se tweede boek
HY hoop hy sal iemand kan inspireer met sy tweede boek, Wandel met die Here, sê die Oudts­hooniet Luigi April....
Minister praat met rolspelers op Oudtshoorn